Diari Oficial de la Generalitat Valenciana


Sumari del DOGV 5148, del 02-12-2005 (2005/13096)

Informació pública de la modificació puntual núm. 2 del Pla especial director d'usos i infraestructures ciutat de la Llum d'Alacant relatiu a canvis de qualificació i usos de part de les àrees NPP (especial protecció paisatgística) i NNL (recreativa ús industrial audiovisual) juntament amb l'estudi d'impacte ambiental.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5148

Data del DOGV
:   02-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13309


Organisme emissor
:   Conselleria de Territori i Habitatge

Tipus de document
:   Anunci

Informació pública de la modificació puntual núm. 2 del Pla especial director d'usos i infraestructures ciutat de la Llum d'Alacant relatiu a canvis de qualificació i usos de part de les àrees NPP (especial protecció paisatgística) i NNL (recreativa ús industrial audiovisual) juntament amb l'estudi d'impacte ambiental. [2005/13614]
  
En el Diari Oficial de la Generalitat Valenciana de data 10 d'octubre de 2005, es va publicar l'anunci d'informació pública de la modificació puntual núm. 2 del Pla especial director d'usos i infraestructures Ciutat de la Llum d'Alacant relatiu a canvis de qualificació i usos de part de les àrees NPP (especial protecció paisatgística) i NNL (recreativa ús industrial audiovisual) juntament amb l'estudi d'impacte ambiental, en el qual constava que ?Durant l'exposició pública el projecte diligenciat ha de trobar-se depositat per a la seua consulta pública, a l'Ajuntament d'Alacant i al Servei Territorial de Planificació i Ordenació Territorial d'Alacant.- ?El període d'informació pública serà de vint dies comptadors a partir del dia següent de la publicació de la present resolució en el Diari Oficial de la Generalitat Valenciana?.
  
Com queda de manifest l'existència de defectes en l'exposició pública practicada, en no trobar-se depositat en les dependències municipals ni al Servei Territorial de Planificació i Ordenació Territorial d'Alacant un exemplar complet del projecte degudament diligenciat per a la seua consulta, durant tot el període d'exposició pública, és per això que se sotmet novament a informació pública la modificació puntual núm. 2 del Pla especial director d'usos i infraestrutures Ciutat de la Llum d'Alacant relatiu a canvis de qualificació i usos de part de les àrees NPP (especial protecció paisatgística) i NNL (recreativa ús industrial audiovisual) juntament amb l'estudi d'impacte ambiental, per mitjà de publicació d'anuncis en el Diari Oficial de la Generalitat Valenciana i en un diari no oficial d'àmplia difusió, d'acord amb el que establix l'article 158 del Reglament de planejament de la Comunitat Valenciana, aprovat per Decret 201/1998, de 15 de desembre.
  
El període d'informació pública serà de 20 dies hàbils comptadors des de l'endemà de la publicació de l'anunci en el Diari Oficial de la Generalitat Valenciana. A l'efecte ha de quedar depositat un exemplar complet del projecte degudament diligenciat en les dependències del Servei Territorial de Planificació i Ordenació Territorial d'Alacant i a l'Ajuntament d'Alacant, en horari d'oficina de 9.00 a 14.00 hores.
  
Així mateix, s'informa que es manté la validesa de les al·legacions presentades durant l'anterior període d'informació pública, excepte les presentades fora de termini.
  
Fet que es fa públic per al coneixement general i en compliment del que preveuen els articles 38, i 43 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en relació amb l'article 158, del Reglament de planejament de la Comunitat Valenciana, aprovat per Decret 201/1998, de 15 de desembre, del Govern Valencià.